**Obec Mašková**

**Mašková 76**

**985 11 Halič**

**Všeobecne záväzné nariadenie Obce Mašková č. 7/2017**

**o miestnych daniach a miestnom poplatku za komunálne odpady a drobné stavebné odpady**

vydané a schválené uznesením Obecného zastupiteľstva v Maškovej č. 20/2017/C/7

dňa 24.11.2017

na základe § 6 ods. 1 zákona č. 369/1990 Zb. o obecnom zriadení v platnom znení a ustanovení zákona NR SR č. 582/2004 Z. z. o miestnych daniach a miestnom poplatku
za komunálne odpady a drobné stavebné odpady v znení neskorších predpisov.

Účinnosť nadobúda dňa 1. januára 2018

 Obec Mašková v súlade s ustanovením § 6 ods.1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods.4, § 8 ods.2, § 12 ods.2 a 3, § 16 ods.2, § 17 ods. 2,3,4 a 6, § 20 ods.6, § 21 ods.2, § 29, § 36, § 103 ods.1 a 2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov, **v y d á v a**

  **VŠEOBECNE ZÁVÄZNÉ NARIADENIE**

**o dani z nehnuteľností, miestnych daniach a miestnom poplatku za komunálne odpady a drobné stavebné odpady a o podmienkach určovania a vyberania dane a miestneho poplatku na území obce Mašková na rok 2018**

  **č. 7/2017**

 **Ú V O D N É U S T A N O V E N I E**

 **§ 1**

 1/ Obecné zastupiteľstvo v Maškovej podľa § 11 ods.4 písm.d/ zákona č. 369/1990 Zb. o obecnom zriadení v znení neskorších predpisov  **r o z h o d l o**, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, z a v á d z a s účinnosťou od 1. januára 2018 :

**A/ m i e s t n e d a n e :**

a/ daň z nehnuteľností ,

b/ daň za psa ,

c/ daň za užívanie verejného priestranstva,

d/ daň za nevýherné hracie prístroje.

**B/ m i e s t n y p o p l a t o k  za komunálne odpady a drobné stavebné odpady**

 na kalendárny rok **2018**, ktorý je zdaňovacím obdobím.

 2/ Základné ustanovenia o zdaňovaní pozemkov, stavieb a bytov sú uvedené v druhej časti zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, /ďalej len „zákon o miestnych daniach“/, ktoré upravujú postavenie daňovníka dane z nehnuteľností, predmet dane z nehnuteľností, základ dane z nehnuteľností, základné ročné sadzby dane z nehnuteľností, ktoré môže obec týmto všeobecne záväzným nariadením zvýšiť alebo znížiť, oslobodenie vybraných druhov pozemkov, stavieb a bytov a odpustenie resp. zníženie dane správcom dane, vznik a zánik daňovej povinnosti, povinnosť predkladania daňového priznania, rozhodnutie o vyrubení dane a platenie dane.

 3/ Základné ustanovenia o spôsobe zdaňovania ostatných miestnych daní, ktorých výpočet je uvedený v ods. 1 A, písm. b/, c/, d/, tohto všeobecne záväzného nariadenia, ktoré upravujú daňovníka, predmet dane a základe dane, sú uvedené v tretej až siedmej časti „zákona o miestnych daniach“.

 4/ Základné ustanovenia o spôsobe platenia miestneho poplatku za komunálne odpady a drobné stavebné odpady, ktorý je stanovený v ods. 1 B, tohto všeobecne záväzného nariadenia, ktoré upravujú predmet poplatku, poplatníka, sadzbu poplatku, určenie a vyrubenie poplatku, sú uvedené v desiatej časti „zákona o miestnych daniach“.

 **PRVÁ ČASŤ**

 **DAŇ Z NEHNUTEĽNOSTÍ**

 Daň z nehnuteľností zahŕňa :

a/ daň z pozemkov,

b/ daň zo stavieb,

c/ daň z bytov a nebytových priestorov v bytovom dome,

 **Čl. I**

 **D A Ň Z P O Z E M K O V**

 **§ 2**

 **Predmet dane**

1/ Predmetom dane z pozemkov sú pozemky :

a/ orná pôda, vinice, ovocné sady, trvalé trávne porasty /TTP/,

b/ záhrady,

c/ zastavané plochy a nádvoria, ostatné plochy,

d/ lesné pozemky, na ktorých sú hospodárske lesy,

e/ stavebné pozemky,

 2/ Na zaradenie pozemku do príslušnej skupiny podľa druhu pozemku je určujúce zaradenie podľa katastra a pre lesné pozemky do kategórie lesa, je určujúci program starostlivosti o lesy.

 **§ 3**

 **Základ dane**

 1/ Základom dane z pozemkov pre pozemky druhu orná pôda, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č.1 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady.

 2/ Základom dane z pozemkov pre lesné pozemky, na ktorých sú hospodárske lesy, je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa platných predpisov o stanovení všeobecnej hodnoty majetku.

 3/ Základom dane z pozemkov pre pozemky druhu záhrada, zastavané plochy a nádvoria, ostatné plochy a stavebné pozemky je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona č. 582/2004 Z.z o miestnych daniach a miestnom poplatku za komunálne odpady a drobné stavebné odpady.

**§ 4**

 **Sadzba dane**

 1/ Ročná sadzba dane z pozemkov je pre všetky druhy pozemkov 0,25% zo základu dane.

 2/ Ročná sadzba dane z pozemkov sa **v celej obci určuje** /§ 8 ods.2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ takto:

- za ornú pôdu, vinice, ovocné sady na **0,68 %** zo základu dane,

- trvalé trávne porasty na **0,90 %** zo základu dane,

- za záhrady na **0,60 %** zo základu dane,

- za zastavané plochy a nádvoria na **0,60 %** zo základu dane,

- za  ostatné plochy na **0,60 %** zo základu dane,

- za lesné pozemky, na ktorých sú hospodárske lesy na **1,25 %** zo základu dane,

- za stavebné pozemky na **1,00 %** zo základu dane,

 **Čl. II**

 **D A Ň Z O S T A V I E B**

 **§ 5**

 **Predmet dane**

 Predmetom dane zo stavieb sú všetky stavby na území obce, ktorých členenie je vymedzené v § 10 ods. 1 a 2 „zákona.

  **§ 6**

 **Základ dane**

 Základom dane zo stavieb je výmera zastavanej plochy – pôdorys stavby na úrovni najrozsiahlejšej nadzemnej časti stavby.

 **§ 7**

 **Sadzba dane**

 1/ Ročná sadzba dane zo stavieb je 0,033 € za každý aj začatý m2 zastavanej plochy.

 2/ Ročná sadzba dane zo stavieb sa **v celej obci určuje**  /§ 12 ods.2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ takto:

a/ **0,035 €** za stavby na bývanie a drobné stavby, ktoré majú doplnkovú funkciu k hlavnej

 stavbe,

b/ **0,081 €** za stavby na poľnohospodársku produkciu,

c/ **0,33 €** za stavby rekreačných a záhradkárskych chát a domčekov na individuálnu rekreáciu,

d/ **0,196 €** za samostatne stojace garáže, samostatné stavby hromadných garáží a stavby určené

 alebo používané na účely garážovania, postavené mimo bytových domov,

e/ **0,84 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie,

f/ **0,84 €** za stavby na ostatnú podnikateľskú a zárobkovú činnosť, skladovanie a administratívu.

g/ **0,046 €** za ostatné stavby neuvedené v písmenách a/ až f/.

 3/ Ročná sadzba dane zo stavieb uvedená v § 7 ods.2 tohto všeobecne záväzného nariadenia sa zvyšuje pri viacpodlažných stavbách o **0,00 €** za každý aj začatý m2 zastavanej plochy za každé ďalšie podlažie okrem prvého nadzemného podlažia /§ 12 ods.3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/.

 **Čl. III**

 **D A Ň Z B Y T O V**

 **§ 8**

 **Predmet dane**

Predmetom dane z bytov sú byty a nebytové priestory v bytových domoch na území obce.

 **§ 9**

 **Základ dane**

Základom dane z bytov je výmera podlahovej plochy bytu alebo nebytového priestoru v bytovom dome.

 **§ 10**

 **Sadzba dane**

 1/ Ročná sadzba dane z bytov je **0,115 €** za každý aj začatý m2 podlahovej plochy bytu a nebytového priestoru.

 **Čl. IV**

 **SPOLOČNÉ USTANOVENIA K DANI Z NEHNUTEĽNOSTÍ**

 **§ 11**

 **Oslobodenie od dane a zníženie dane**

 1/ Správca dane ustanovuje, že v roku 2018 poskytuje oslobodenie od dane z pozemkov /§ 17 ods. 1 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady / na:

- pozemky, na ktorých sú cintoríny a urnové háje,

- pozemky užívané školami a školskými zariadeniami,

- pozemky verejne prístupných parkov a športovísk,

- pozemky funkčne spojené so stavbami slúžiacimi verejnej doprave

 2/ Správca dane ustanovuje, že poskytuje oslobodenie od dane zo stavieb a oslobodenie od dane z bytov /§ 17 ods.3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ na:

* stavby alebo byty slúžiace školám, školským a zdravotníckym zariadeniam,
* stavby slúžiace sociálnej pomoci.

 3/ Správca dane ustanovuje, že poskytuje zníženie dane zo stavieb a bytov /§ 17 ods.3 zákona č. 582/2004 Z.z.o miestnych daniach a miestnom poplatku za komunálne odpady a drobné stavebné odpady/ takto:

 - **20 %** z daňovej povinnosti na stavby na bývanie vo vlastníctve občanov **starších ako 70** **rokov**, ktoré slúžia na ich trvalé bývanie,

 - **20 %**  z daňovej povinnosti na byty vo vlastníctve občanov **starších ako 70 rokov**, ktoré slúžia na ich trvalé bývanie.

 **§ 12**

1/ Daňová povinnosť daňovníkovi vzniká 1. januárom zdaňovacieho obdobia s tým, že daňové priznanie je daňovník povinný podať do 31. januára 2018.

 2/ Vyrubená daň z nehnuteľností je splatná do 15 dní odo dňa právoplatnosti rozhodnutia.

 3/ Daň sa platí na účet správcu dane alebo v hotovosti do pokladne pri platbách do 300,00 € zamestnancovi správcu dane, ktorý je poverený prijímať platby na daň.

 **DRUHÁ ČASŤ**

 **OSTATNÉ MIESTNE DANE**

 **Čl. V**

 **D A Ň Z A  P S A**

 **§ 13**

 **Predmet dane**

Predmetom dane je pes starší ako 6 mesiacov chovaný fyzickou alebo právnickou

osobou na území obce.

 **§ 14**

 **Základ dane**

Základom dane je počet psov.

 **§ 15**

##  Sadzba dane

1/ Daň za psa je **4,00 €** za 1 psa ročne.

2/ Za každého ďalšieho psa je daň **4,00 €** ročne.

 **§ 16**

 **Spoločné ustanovenia**

1/ Daňovník ohlasuje vznik daňovej povinnosti do 30 dní od nadobudnutia psa písomne spolu so zápisom do evidencie psov. Ak daňová povinnosť vzniká v priebehu zdaňovacieho obdobia, výška dane bude stanovená ako pomerná časť dane na zostávajúce mesiace zdaňovacieho obdobia, v ktorom vznikla daňová povinnosť. Ak daňová povinnosť zanikne v priebehu zdaňovacieho obdobia a daňovník oznámi túto skutočnosť správcovi dane do 30 dní od dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

Vznik a zánik daňovej povinnosti daňovník preukazuje spôsobom, ktorý potvrdzuje vznik alebo zánik daňovej povinnosti (napr. doklad preukazujúci nadobudnutie psa, predaj psa, očkovací preukaz, potvrdenie veterinárneho lekára o utratení psa).

 **2/ Od dane za psa je oslobodený:**

* pes, ktorého vlastní člen Zväzu kynologických záchranárskych brigád SR, ak je pes evidovaný zväzom na tento účel,
* služobný pes v zmysle § 1 ods. 2 zákona č. 282/2002 Z.z., ktorým sa upravujú niektoré podmienky držania psov,
* pes registrovaný v poľovnom združení,
* pes so špeciálnym výcvikom, ktorého vlastní alebo používa občan s ťažkým zdravotným postihnutím

Oslobodenie od dane si daňovník uplatňuje pri oznamovaní vzniku daňovej povinnosti podľa § 16 ods. 1 tohto nariadenia spolu s listinou preukazujúcou dôvod oslobodenia. V opačnom prípade oslobodenie od dane nevzniká a pes sa zdaní príslušnou sadzbou.

 3/ Vyrubená daň za psa je splatná do 15 dní odo dňa nadobudnutia právoplatnosti rozhodnutia.

 4/ Daň sa platí na účet správcu dane alebo v hotovosti do pokladne pri platbách do 300,00 € zamestnancovi správcu dane, ktorý je poverený prijímať platby na daň.

 **Čl. VI**

 **D A Ň Z A  U Ž Í V A N I E V E R E J N É H O  P R I E S T R A N T V A**

 **§ 17**

 **Predmet dane**

1/Predmetom dane je osobitné užívanie verejného priestranstva.

 2/ Verejné priestranstvo na účely zdaňovania sú verejnosti prístupné pozemky vo vlastníctve obce – miestne komunikácie, chodníky, námestia.

 3/ Osobitné užívanie verejného priestranstva je :

* umiestnenie zariadenia na poskytovanie služieb,
* umiestnenie stavebného zariadenia,
* umiestnenie predajného zariadenia, zariadenia cirkusu, zariadenia lunaparku a iných atrakcií,
* umiestnenie skládky,
* trvalé parkovanie vozidla mimo stráženého parkoviska,

 **§ 18**

 **Základ dane**

Základom dane je výmera užívaného verejného priestranstva v m2.

 **§ 19**

##  Sadzba dane

 1/ Daň je **0,40 €** za každý aj začatý m2 a každý aj začatý deň osobitne užívaného verejného priestranstva.

 2/ Daň je **2,00 €** pre účely náhodného predaja tovaru-ambulantný predaj.

**§ 20**

 **Spoločné ustanovenia**

1/ Daňovník ohlasuje vznik daňovej povinnosti ihneď po začatí užívania verejného priestranstva, zánik ohlasuje ihneď po ukončení verejného priestranstva u správcu dane.

 2/ Daň sa neplatí za kultúrnu, spoločenskú, zdravotnú a športovú akciu usporiadanú na verejnom priestranstve bez vstupného alebo akciu ktorej celý výťažok je určený na charitatívne a verejnoprospešné účely. V tomto prípade je usporiadateľ akcie povinný tieto skutočnosti uviesť pri plnení oznamovacej povinnosti a po ukončení akcie preukázať odvod výťažku na vyššie uvedené účely.

 3/ Daň za užívanie verejného priestranstva je splatná najneskôr do 15 dní odo dňa nadobudnutia právoplatnosti rozhodnutia o vyrubení dane. Daň sa platí na účet správcu dane alebo v hotovosti do pokladne pri platbách do 300,00 € zamestnancovi správcu dane, ktorý je poverený prijímať platby na daň..

 **Čl. VII**

 **D A Ň Z A  N E V Ý H E R N É H R A C I E P R Í S T R O J E**

 **§ 21**

 **Predmet dane**

1/Predmetom dane sú hracie prístroje, ktoré sa spúšťajú alebo prevádzkujú za odplatu, ale nevydávajú peňažnú výhru. Prevádzkovanie hracích prístrojov je v priestoroch verejne prístupných. Patria sem elektronické prístroje na počítačové hry,  mechanické prístroje, elektronické prístroje, automaty a iné zariadenia na zábavné hry.

 2/ Daňovníkom je prevádzkovateľ nevýherných hracích prístrojov.

**§ 22**

 **Základ dane**

Základom dane je počet nevýherných hracích prístrojov.

 **§ 23**

##  Sadzba dane

 Daň je **30,00 €** za jeden nevýherný hrací prístroj a kalendárny rok.

 **§ 24**

 **Spoločné ustanovenia**

1/ Daňovník je povinný písomne ohlásiť vznik daňovej povinnosti do 30 dní odo dňa uvedenia nevýherného hracieho prístroja do prevádzky, jeho umiestnenie a typ,  súčasne zaplatiť daň na zdaňovacie obdobie. Pri zániku daňovej povinnosti je stanovená na ohlásenie zániku 30 dňová lehota.

 2/ Ak daňová povinnosť vzniká v priebehu zdaňovacieho obdobia, sadzba dane sa určuje ako pomerná časť ročných sadzieb dane určenej na zostávajúce dni príslušného zdaňovacieho obdobia.

 3/ Platiteľ dane je povinný označiť každý nevýherný hrací prístroj štítkom s uvedením týchto údajov:

1. označenie majiteľa nevýherného hracieho prístroja
2. kontakt na majiteľa nevýherného hracieho prístroja
3. dátum umiestnenia a začatia prevádzkovania nevýherného hracieho prístroja
4. výrobné číslo prístroja

4/ Ak daňová povinnosť zanikne v priebehu zdaňovacieho obdobia a daňovník oznámi

túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

 5/ Vyrubená daň za nevýherné hracie prístroje je splatná do 15 dní odo dňa nadobudnutia právoplatnosti rozhodnutia.

 6/ Daň sa platí na účet správcu dane alebo v hotovosti do pokladne pri platbách do 300,00 € zamestnancovi správcu dane, ktorý je poverený prijímať platby na daň.

 **TRETIA ČASŤ**

 **Čl. VIII**

 **MIESTNY POPLATOK ZA KOMUNÁLNE ODPADY A DROBNÉ STAVEBNÉ**

 **ODPADY**

 **§ 25**

 **Predmet poplatku**

1) Miestny poplatok /ďalej len „poplatok“/ sa platí za komunálne odpady /okrem elektroodpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu// a drobné stavebné odpady vznikajúce na území obce v zdaňovacom období – kalendárnom roku 2018.

  **§ 26**

 **Miestny poplatok**

 1) Obec do miestneho poplatku zahŕňa :

a) náklady na zbernú nádobu na zmesový komunálny odpad,

b) náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť.

 2) Poplatok sa platí za

a) činnosti nakladania so zmesovým komunálnym odpadom,

b) činnosti nakladania s biologicky rozložiteľným komunálnym odpadom,

c) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov,

d) náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a

e) náklady presahujúce výšku obvyklých nákladov podľa osobitného predpisu.

 3) Poplatok platí poplatník, ktorým je:

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“),

 b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

 c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

 4) Ak má osoba podľa § 26 ods. 3 písm. a) VZN v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa § 26 ods. 3 písm. a) VZN v obci trvalý alebo prechodný pobyt a súčasne je podľa § 26 ods. 3 písm. c) VZN fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu. To neplatí, ak sa na poplatníka vzťahuje množstvový zber.

 5) Poplatok od poplatníka v ustanovenej výške pre obec vyberá a ručí zaň:

a) vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ak ide o bytový dom, spoluvlastníci môžu určiť zástupcu alebo správcu, ktorý ak s určením súhlasí, poplatok vyberá a za vybraný poplatok ručí,

b) správca, ak je vlastníkom nehnuteľnosti štát, vyšší územný celok alebo obec (ďalej len „platiteľ“).

 6) Platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obce ručí platiteľ. Túto dohodu je povinný platiteľ predložiť správcovi poplatku pred začatím určeného poplatkového obdobia.

  **§ 27**

 **Sadzba poplatku**

 1) V obci nie je zavedený množstvový zber na zmesový komunálny odpad.

 2) Sadzba poplatku je určená podľa § 78 ods. 1 písm. b/ zákona č. 582/2004 Z.z. v platnom znení :

 a) **0,0315 eur** za osobu a kalendárny deň pre fyzické osoby uvedené v § 26 ods. 3 písm. a) tohto VZN za zmesový komunálny odpad t.j. **11,50 eur/kalendárny rok - 365 (366) dní.**

 b) **0,0315 eur** ako súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa § 26 ods. 3 písm. b/ a c/ tohto VZN - právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie a podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania /§ 77 ods. 2 písm. b) alebo písm. c), podľa ukazovateľa produkcie komunálnych odpadov - v zdaňovacom období je to súčet priemerného počtu osôb pripadajúci na zdaňovacie obdobie, ktoré sú v rozhodujúcom období s poplatníkom v pracovnoprávnom vzťahu, inom obdobnom vzťahu, pričom tieto osoby vykonávajú svoju činnosť v nehnuteľnosti, ktorú poplatník užíva alebo je oprávnený užívať, nachádzajúcej sa v obci; ak je poplatníkom fyzická osoba, ktorá je podnikateľom, do počtu osôb sa započítava aj táto osoba; do počtu osôb sa nezapočítavajú osoby, ktoré majú v tejto obci trvalý pobyt alebo prechodný pobyt (ďalej len „priemerný počet zamestnancov“).

c) **0,015 eur za kilogram** drobných stavebných odpadov bez obsahu škodlivín.

 **§ 28**

 **Určenie poplatku**

 **za zmesový komunálny odpad a spôsob platenia poplatku**

 1) Pre poplatníka podľa § 26 ods. 3 písm. a) /obyvateľov obce/ sa určí poplatok ako

súčin sadzby poplatku uvedenej v § 27 ods. 2 písm. a) VZN a počtu kalendárnych dní v určenom období, počas ktorých má alebo bude mať poplatník v obci trvalý pobyt alebo prechodný pobyt, alebo počas ktorých nehnuteľnosť užíva alebo je oprávnený ju užívať.

 2) Pre poplatníka podľa § 26 ods. 3 písm. b) a písm. c) /právnickú osobu a fyzickú osobu-podnikateľa sa určí poplatok podľa ukazovateľa produkcie komunálnych odpadov v zdaňovacom období.

 3) Poplatok pre poplatníka podľa § 26 ods. 3 písm. a), b), c) sa vyrubí rozhodnutím, každoročne a na celé zdaňovacie obdobie. Poplatok je splatný do 15 dní odo dňa nadobudnutia právoplatnosti rozhodnutia.

4) Poplatok sa platí na účet správcu dane alebo v hotovosti pri platbách do 300,00 € zamestnancovi správcu dane, ktorý je poverený prijímať platby na daň.

 **§ 29**

 **Určenie poplatku za drobný stavebný odpad**

1. Drobný stavebný odpad sa na území obce vykonáva formou množstvového zberu.

V obci je umiestnený na zber drobného stavebného odpadu veľkoobjemový kontajner, ktorý je umiestnený na mieste určenom obcou.

 2) Poplatok sa určí ako súčin sadzby poplatku ustanovenej v § 27 ods. 2 písm. c/ a hmotnosti odovzdaného drobného stavebného odpadu. Údaj o hmotnosti bude zistený vážením povereným pracovníkom obce. Poplatok za drobný stavebný odpad zaplatí poplatník obci do 15 dní odo dňa odovzdania drobného stavebného odpadu v hotovosti v pokladni obce alebo prevodom na účet obce. V prípade, pokiaľ poplatník v priebehu zdaňovacieho obdobia drobný stavebný odpad bez obsahu škodlivín nevyprodukuje, nevznikne mu ani povinnosť platenia poplatku za drobný stavebný odpad.

 3) Pôvodca drobného stavebného odpadu vznikajúceho pri stavebných prácach fyzických a právnických osôb je povinný tento odpad zhromažďovať vo veľkoobjemových kontajneroch, ktorý mu na základe objednávky poskytne osoba oprávnená vykonávať na území obce zber a prepravu komunálneho odpadu a drobného stavebného odpadu. Drobný stavebný odpad bude prepravený a zneškodnený na riadnej skládke na náklady fyzickej osoby alebo právnickej osoby.

  **§ 30**

 **Oznamovacia povinnosť**

 1) a) Každý poplatník je povinný v priebehu zdaňovacieho obdobia vykonať oznamovaciu povinnosť, t. j. oznámiť vznik poplatkovej povinnosti do 30 dní odo dňa vzniku poplatkovej povinnosti a v rámci oznamovacej povinnosti oznámiť obci : a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu aj identifikačné údaje za ostatných členov domácnosti, a ak je poplatníkom osoba podľa § 26 ods. 3 písm. b) alebo písm. c), názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

 b) uviesť údaje rozhodujúce na určenie poplatku,

 c) ak požaduje zníženie alebo odpustenie poplatku, predložiť aj doklady, ktoré odôvodňujú zníženie alebo odpustenie poplatku.

 2) Zánik poplatkovej povinnosti v priebehu zdaňovacieho obdobia a zmeny skutočností rozhodujúcich na vyrubenie poplatku je poplatník povinný oznámiť obci do 30 dní odo dňa, keď tieto nastali.

 **§ 31**

 **Podmienky na vrátenie poplatku alebo jeho pomernej časti**

 Podmienkami na vrátenie poplatku alebo jeho pomernej časti podľa osobitného predpisu sú, že si poplatník, ktorému zanikla povinnosť platiť poplatok v priebehu zdaňovacieho obdobia splnil oznamovaciu povinnosť v lehote podľa osobitného predpisu.

  **§ 32**

 **Podmienky a doklady pri zníženie poplatku**

 1) Podmienkou pri znížení poplatku je podanie písomnej žiadosti v lehote najneskôr **do** **28. februára nasledujúceho kalendárneho roku po kalendárnom roku, na ktorý si toto odpustenie žiada, spolu s prílohami.**

 2) Správca dane zníži sadzbu poplatku podľa § 32 ods. 1 VZN **o 0,0315 eur** za osobu a kalendárny deň za obdobie, za ktoré poplatník dokladmi uvedenými v § 32 ods. 3 VZN preukáže, že viac ako 90 dní v zdaňovacom období sa nezdržiaval alebo sa nezdržiava na území obce. Poplatník musí preukázať splnenie podmienok na zníženie poplatku predložením dokladov uvedených v § 32 ods. 3 VZN za každé zdaňovacie obdobie zvlášť.

 3) Doklady, ktoré poplatník predkladá k žiadosti o zníženie poplatku podľa § 32 ods. 1 VZN, na základe ktorých správca poplatku zníži poplatok v zmysle § 32 ods. 2 VZN, sú:

 ***a) potvrdenie zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu mimo obce (môže byť aj pracovná zmluva);***

 ***b) potvrdenie o činnosti alebo práci vykonávanej mimo územia obce na základe živnostenského oprávnenia u zárobkovo činných osôb vrátane dokladu o ubytovaní v mieste***

***výkonu práce (vlastníctvo k nehnuteľnosti, potvrdenie o ubytovaní, nájomná zmluva) a potvrdenie, že tam platí poplatok za komunálny odpad,***

 ***c) potvrdenie od agentúry, ktorá sprostredkovala prácu mimo obce Mašková;***

 ***d) potvrdenie o štúdiu mimo obce Mašková***

 ***e) potvrdenie vecne príslušného úradu o pobyte poplatníka v zahraničí,***

 4) Správca dane na základe žiadosti poplatníka zníži poplatok podľa § 32 ods. 1 tohto nariadenia **o 0,0315 eur** za osobu a kalendárny deň za obdobie, za ktoré poplatník preukáže, že viac ako 90 dní v zdaňovacom období sa nezdržiaval alebo nezdržiava na území obce za podmienok:

a) že si poplatník neuplatnil zníženie dane z nehnuteľnosti (pri vyrubení poplatku za užívanie nehnuteľnosti - stavby na bývanie alebo bytu) v rámci príslušného zdaňovacieho obdobia,

b) že predloží doklady k žiadosti o zníženie poplatku: doklad o tom, že poplatník je súčasne evidovaný ako poplatník poplatku za komunálne odpady v príslušnej obci, rozhodnutie o vyrubení poplatku na poplatníka, resp. poplatníkov (nie na nehnuteľnosť), alebo doklad o úhrade poplatku za príslušné zdaňovacie obdobie v príslušnej obci. **Doklady uvedené v § 32 ods. 3 VZN nie je možné nahradiť čestným vyhlásením poplatníka.**

  **§ 33**

 **Podmienky a doklady pri odpustení poplatku**

 1) Podmienkou pri odpustení poplatku podľa osobitného predpisu je podanie písomnej žiadosti v lehote **najneskôr do 28. februára** nasledujúceho kalendárneho roku po kalendárnom roku, na ktorý si toto odpustenie žiada, s prílohami podľa § 32 ods. 3 VZN.

 2) Správca dane odpustí poplatok, ak poplatník preukáže, že sa mimo obce zdržiaval alebo zdržiava celé zdaňovacie obdobie, t. j. 365 (366) dní v kalendárnom roku. **Poplatník si nárok na odpustenie poplatku uplatňuje predložením dokladov uvedených v § 32 ods. 3 VZN za každé zdaňovacie obdobie zvlášť.**

 3) Doklady, ktoré poplatník predkladá k žiadosti o odpustenie poplatku podľa § 32 ods. 1 VZN, na základe ktorých správca poplatku odpustí poplatok v zmysle § 33 ods. 2 VZN, a ktorými **poplatník preukáže, že sa celé zdaňovacie obdobie, t. j. 365 (366) dní v kalendárnom roku zdržiaval alebo zdržiava mimo obce sú**:

 ***a) potvrdenie od zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu v zahraničí (môže byť aj pracovná zmluva );***

 ***b) potvrdenie o činnosti alebo práci vykonávanej na základe živnostenského oprávnenia v zahraničí vrátane dokladu o ubytovaní v zahraničí a potvrdenia, že tam platí miestne dane;***

 ***c) potvrdenie od agentúry, ktorá sprostredkovala prácu v zahraničí;***

 ***d) potvrdenie o štúdiu v zahraničí alebo potvrdenie za všetky semestre aktuálneho zdaňovacieho obdobia štúdia v zahraničí;***

 4) Správca dane na základe žiadosti poplatníka poplatok odpustí za obdobie, za ktoré poplatník obci preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval v mieste trvalého pobytu z dôvodu, že je hospitalizovaný v zariadení poskytujúcom služby zdravotnej starostlivosti, v zariadení sociálnej starostlivosti, v zariadení sociálnych služieb, v reedukačnom zariadení, v detskom domove, vo výkone väzby, vo výkone trestu odňatia slobody.

 **§ 34**

 **Zmiernenie alebo odstránenie tvrdosti zákona**

 1) V prípadoch, ak nastanú dôvody hodné osobitného zreteľa (prechodná vážna sociálna tieseň s ohrozením výživy poplatníka alebo osôb odkázaných s výživou na žiadateľa spôsobená živelnou pohromou, náhodnou vážnou udalosťou, ktorej nebolo možné zabrániť alebo podobné prípady), možno žiadať zníženie alebo odpustenie poplatku v rámci zmiernenia alebo odstránenia tvrdosti zákona. V rámci zmiernenia alebo odstránenia tvrdosti zákona môže obec ako správca dane v jednotlivých prípadoch poplatok znížiť alebo môže poplatok odpustiť.

 2) Splnenie podmienok uvedených v § 34 ods. 1 VZN je žiadateľ povinný hodnoverne preukázať. Vyhovenie žiadosti nie je nárokovateľné.

 3) Správca poplatku vo veciach žiadosti o zmiernenie alebo odstránenie tvrdosti zákona bude postupovať v súlade s ustanoveniami osobitného zákona.

**§ 35**

 Otázky správy poplatku, podmienky zavedenia, zrušenia, zmeny sadzby poplatku a určenie podmienok poplatku, rozpočtové určenie miestnych daní, zaokrúhľovanie, konanie vo veciach poplatku, vyrubenie dane podľa pomôcok a použitie označenej a neoznačenej platby

upravuje zákon o miestnych daniach a miestnom poplatku a zákon NR SR č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.

 **ŠTVRTÁ ČASŤ**

 **Čl. IX**

 **SPOLOČNÉ A ZÁVEREČNÉ USTANOVENIA**

**K DANI Z NEHNUTEĽNOSTÍ, K MIESTNYM DANIAM A  MIESTNEMU POPLATKU**

 **§ 36**

 **Daňové priznanie, ohlásenie daňovej a poplatkovej povinnosti**

1/ Daňové priznanie k dani z nehnuteľností je daňovník povinný predložiť správcovi dane do 31. januára zdaňovacieho obdobia, v prípade vzniku zmien zmenu ohlasuje písomne do 30 dní odo dňa vzniku skutočnosti rozhodujúcej na vyrubenie dane.

 2/ Oznamovacia povinnosť vzniku a zániku daňovej povinnosti k miestnym daniam je uvedená v príslušných spoločných ustanoveniach k jednotlivým daniam.

 3/ Oznamovacia povinnosť k vzniku resp. zániku povinnosti platiť miestny poplatok za komunálne odpady a drobné stavebné odpady je uvedená v tretej časti VZN v § 30.

 **§ 37**

 **Vyrubovanie dane a miestneho poplatku**

 1/ Vyrubenie miestnych daní (daň z nehnuteľností, daň za psa, daň za užívanie verejného priestranstva, daň za nevýherné hracie prístroje) a miestneho poplatku za komunálne odpady a drobné stavebné odpady vykoná správca dane každoročne so stavom k 1. januáru zdaňovacieho obdobia rozhodnutím.

 2/ Ostatné miestne dane sa nevyrubujú, platia sa správcovi dane pri ohlásení, resp. daň z osobitného užívania verejného priestranstva po skončení užívania a ohlásení zániku daňovej povinnosti.

 3/ Správca dane ustanovuje, že **daň nižšiu ako 3 €** nebude vyrubovať ani vyberať .

 **§ 38**

 **Platenie dane**

 1/ Vyrubená daň z nehnuteľností je splatná do 15 dní odo dňa právoplatnosti rozhodnutia o vyrubení dane resp. miestneho poplatku.

 2/ Vlastník nehnuteľnosti, ktorý v priebehu roka 2018 vydraží nehnuteľnosť, ktorá je predmetom dane z nehnuteľností, zaplatí pomernú časť ročnej dane za rok 2018 začínajúc mesiacom nasledujúcom po dni, v ktorom nehnuteľnosť v dražbe nadobudol.

 **Čl. X**

 **§ 39**

 **Záverečné ustanovenia**

 1/ Správu dane z nehnuteľností, miestnych daní a miestneho poplatku za komunálne odpady a drobné stavebné odpady vykonáva obec.

 2/ V daňovom konaní a konaní o miestnom poplatku postupuje správca dane podľa zákona č. 563/2009 Z.z. o správe daní /daňový poriadok/ a o zmene a doplnení niektorých zákonov, v znení neskorších predpisov.

 3/ Obecné zastupiteľstvo obce Mašková sa na tomto všeobecne záväznom nariadení o dani z nehnuteľností, miestnych daniach, poplatku za komunálne odpady a drobné stavebné odpady a podmienkach určovania a vyberania dane a miestneho poplatku na rok 2018 uznieslo dňa 24.11.2017.

 4/ Všeobecne záväzné nariadenie nadobúda účinnosť dňom 1.1. 2018

V Maškovej dňa 03.11.2017

 Ing. Bronislava Brablecová

 starostka obce

Návrh Všeobecne záväzného nariadenia bol vyvesený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov, dňa 07.11.2017.

Pripomienky k návrhu neboli uplatnené.

Schválené všeobecne záväzné nariadenie bolo vyhlásené vyložením na úradnej tabuli a webovej stránke obce dňa : 28.11.2017.

Všeobecne záväzné nariadenie bolo zložené dňa : 13.12.2017.